
A Kunság-Média Nonprofit Kft. beszámolója a város közművelődési feladatainak ellátásáról
Kiskőrös város Önkormányzata a kulturális javak védelméről és a muzeális intézmények, a nyilvános könyvtári ellátásról szóló 1997. évi CXL. Törvény 79.§ bekezdése értelmében a Kiskőrösi Önkormányzat a helyi közművelődési feladatok meghatározásáról és ellátásáról szóló a 11/2000.(IV.20) Önk. rendelettel módosított 4/1999.(IV.l) Önk. rendeletben meghatározott közművelődési feladatok elvégzésére Kunság-Média Nonprofit Kft-ét bízta meg.
[bookmark: _GoBack]2000. július 1-je óta végzi a Kunság –Média Nonprofit Kft. Közművelődési Megállapodás keretén belül a feladatellátást. 2008-ban a Képviselő-testület közbeszerzési eljárást indított a közművelődési feladatok ellátása tárgyában, amely eljárásban a  Kunság-Média  Nonprofit  Kft a legkedvezőbb ajánlatot nyújtotta be és a 2008. június 18-ai testületi ülésén a Képviselő-testület a 69/2008.sz. határozata értelmében a közbeszerzési eljárás nyertesének a Kunság-Média Nonprofit  Kft-ét nyilvánította, mely szerint Közművelődési Megállapodást kötött Kiskőrös Város Önkormányzata a Kunság-Média Nonprofit Kft-vel. 2013.decemberében Kiskőrös Város Önkormányzata ismét közbeszerzési eljárást indított, az eljárás során a törvényes feltételeknek megfelelő érvényes ajánlat szerint, Kunság- Média Nonprofit Kft. lett az eljárás nyertese. Az eljárás eredményeként 2014.január 16-án lépett hatályba az új Közművelődési Megállapodás. Kunság-Média Nonprofit Kft kötelezettséget vállal arra, hogy Kiskőrös város közművelődési tevékenységeinek szakszerű, színvonalas és folyamatos  ellátását biztosítja.

A kultúrán belüli rendszerváltás befejezése

Az utóbbi időben Magyarországon sok-sok változással együtt a kultúrán belül is rendszerváltás befejezése zajlik, ezen a területen különösen fontos, hogy megtörténjen. De csak akkor van értelme, ha olyan új szervezeti helyzet áll elő, amely működő képes, átlátható, egymást segítő és erősíti a közösségi folyamatokat. Fontos kérdés az, hogy újra tudjunk közösségi stratégiák mentén gondolkodni és cselekedni, és ne egyedül küzdjünk egy célért, hanem kapcsolódjunk valamihez, ahol van igazi együttműködés.  A magyar lakosság ezt a képességét elvesztette, elfelejtette.  A közösségi művelődés intézményrendszere és az ezen a területen dolgozó civil és egyházi szervezetek sokat tehetnek azért, hogy megerősödjön az állampolgári részvétel, és segíthetnek abban, hogy az emberek képesek legyenek reflektálni a körülöttük zajló eseményekre, ne csak megtörténjenek velük a dolgok, hanem tudatosan reagáljanak azokra. Fontos ismerni településünk értékeit, természeti és épített örökségünket, az ott lakó emberekben rejlő tehetséget, közösségi aktivitásukat, a nép- és egyéb hagyományokat, szokásokat, az azokban rejlő értékeket. A hagyományoknak és szokásoknak nagy ereje van, és a gazdasági fejlesztési folyamatokban is erőforrásként tekinthetünk rájuk. A közösségi művelődés feladata, hogy társadalmunk ismerje saját értékeit, erőforrásait, és ennek hasznosulása mentén minél nagyobb önrendelkezésre legyen képes. Fontos, hogy a település hosszabb távon ne függjön másoktól.
Azok, akik ebben rendszerben dolgoznak, tudják, hogy a munkának az egyik alapja az, hogy találjunk partnereket, hogy együttműködjünk másokkal. Ez meghozza azokat a javakat, azt a támogatást, amivel meg lehet valósítani az elképzeléseinket.
A közművelődésben, a közösségi művelődésben dolgozók élő kapcsolatban vannak az emberekkel és a közösségekkel. Olyan aktivitások, mint népi-kézművesség, néptánc, közösségfejlesztési folyamatok, közvetlen kapcsolatot teremtenek az emberek között, a közösségek működése együttérzést és bizalmat teremt. Az együttérzést és bizalmat egy társadalomban leginkább a közösségi művelődés teremti meg. Az ember azt, hogy odafordul a másikhoz, közösségben tanulja meg.
A magyar közművelődési intézményi hálózat  alapja a közösség( citera együttes, néptánc együttes, nyugdíjas klub, mazsorettek). Nélkülük üres lenne minden művelődési ház, nélkülük nincs stratégia, nincs amatőr művészeti mozgalom, nincs hosszú távú települési kultúra. 
Nemcsak kiszolgálni, hanem formálni kell a közösségeket. Akkor nevelünk értő közösséget, színházba, operába, kiállításokra, táncházba járó embereket, ha mindig értékközvetítő programot szervezünk, megtanítjuk az embereket arra, hogy tudjanak különbséget tenni az értékes és a hasznos és az értéktelen, nívótlan szórakozási formák között.
A kulturális intézményrendszernek történelmi és meghatározó szerepe van  a magyar kulturális életben. A kulturális területen meglévő, illetve a közösségi művelődés területén a mai napig az intézményi meghatározottság tagadhatatlan. De a civil szervezetek jelen vannak a településeken, sokféle, nagyon hasznos, a közösség életét gazdagabbá és élhetőbbé tevő tevékenységet látnak el, de igazán jelentős konkurenciát sohasem jelentettek a közművelődési intézmények számára. De tudjuk, hogy a civil szervezetek tevékenységei között legalább akkora különbségek vannak, mint azonos típusú közművelődési intézményeké között, s a civilek és intézmények közti kapcsolat sem egyoldalú segítés az intézmény részéről, hanem kölcsönös viszony (pl. közösen létrehozott alapítványok, egyesületek).
El kell viszont gondolkodni azon is, hogy az intézmény nem egy épületet jelent, hanem emberek közös akaratából, a közös célokra szervezett, együtt-gondolkodásban gyökerező aktivitás. Ha arra törekszünk, hogy megfeleljük a 21. század változásainak, az EU-s elvárásoknak, a közművelődési stratégia által felállított feladatoknak, és mindezekkel együtt munkánkat elhivatottan akarjuk végezni, hinnünk kell Beke Pál gondolatsorában, amit a művelődési házakról írt:  
 „ ez az intézmény az emberek, a polgárok érdekeiért van, s hogy őket kell, szolgálja, hogy nincs, nem lehet más, a helytől idegen magasabb szempont tevékenységében, tevékenységajánlatában, mint a helybéli sors jobbítása, hogy elsősorban a helybeliek aktivitásának kell helyt adnia úgy, hogy cselekvőkedvüket feltárja, felkelti, megerősíti, s végül a népművelő szakértelme segítségével önállósítjuk.”
 El kell gondolkozni azon is, hogy ha az alulról jövő építkezés realitás, akkor a legkisebb településekről is, belülről fakadó igény alapján, el lehet jutni nemzeti intézményeink csarnokaiba, pódiumaira, és nézőtereire.
 Ha közösségi művelődés, közművelődés reálisan számba veszi a rendelkezésre álló feltételeket és a fejlesztési logika alapján átalakítja, akkor nem lehet konkurencia abban, hogy állami, önkormányzati, civil szervezet, esetleg magánvállalkozás kezdeményez, támogat olyan folyamatokat, amikben a kulturális ellátás, igény-kielégítés valósul meg. Az állami finanszírozás rendszerét pedig ehhez az alulról építkező logikához kell majd illeszteni.
Az önkormányzati, állami és egyéb finanszírozás után szükséges beszélni az EU-s fejlesztésekről, fejlesztési lehetőségekről. Az Európai Unió és a magyar társadalom közművelődéssel szemben megfogalmazott elvárásai alapvetően azonosak. A kultúraközvetítés hivatásán alapuló szakterület gazdag eszközrendszerével vegyen részt a helyi értékek feltárásában, a közösségi élet fejlesztésében, a gazdasági élet dinamizálásában, valójában járuljon hozzá a társadalmi növekedéshez. Nem véletlen, hogy míg Brüsszelben konferenciát szerveznek a kulturális szektor és a kreatív ipar gazdaságélénkítő szerepéről, az „Építő közösségek” konstrukció keretében a közművelődési intézmények mintegy másfél milliárd forintnyi támogatást kaptak a kreatív iparral kapcsolatos kompetencia fejlesztésre, az egész életen át tartó tanulás informális és nonformális tanulási alkalmain. Ezek a pályázatok egyértelműen szakmatörténeti jelentőségűek. Két dolog miatt: a magyar közművelődésnek igazolnia kellett itthon és Európában egyaránt, hogy tevékenységei, intézményei, látogatói egyaránt megfelelnek az európai normáknak és hasonló gyakorlatnak. Történeti kialakulásában és működési gyakorlatában a közművelődés jelen van a társadalom teljességében. A magyar közművelődés szervesen illeszkedik az EU jelentős programjához, amelyet az egész életen át tartó tanulás stratégiája foglal össze. Ennek a programnak is az a lényege, hogy minden oktatási, kulturális és művészeti intézmény és közösség részt vállal a személyiség egész életen át tartó tanulásában, művelődésében Ennek eredményeként a közművelődési intézmények a 21. században az egész életen át tartó tanulás fontos színterei lettek Magyarországon és Európában is. A tapasztalatok alapján a következő tervezési időszakban (2014-2020) a közösségek társadalomfejlesztő, gazdaságélénkítő lehetőségeit is a támogatások körébe kell vonni. Az előző nyertes pályázatok tapasztalataira építve akár segítségét kérve a Nemzeti Művelődési Intézetnek, arra kell törekedni, hogy minél több pályázat eredményesen szerepeljen a fejlesztési források elérésében.                                                               
Ha arról beszélünk, hogy a kulturális rendszerváltást be kell fejezni, akkor arra a rendre és rendszerre kell gondolnunk, hogy, van egy országos szervezet -napjainkban Nemzeti Művelődési Intézet néven-, amely iránymutató és vannak a helyi közösségi házak, művelődési házak, művelődési otthonok, amelyek fenntartásához a helyi közösség is hozzájárul, és az állam is ad támogatást valamint az EU-s pályázati lehetőségeket is kihasználjuk.  Ennek a területnek tehát nemcsak szabadságot kell adni, hanem támogatást is, és ha ez megvalósul, számíthatunk arra, hogy a nemzeti közösség is arra fog törekedni, hogy ez a terület működjön és akkor jó úton vagyunk a kulturális rendszerváltás befejezéséhez.

 A kulturális kínálatról általában Kiskőrösön:

Az 1997.évi CXL. Törvény bevezetésével és egyéb jelentős társadalmi változások hatására, a közművelődési feladatellátás többszereplőssé alakult. A civilek, az egyházak, a kulturális területen egyre meghatározóbbá váló önkormányzatok, az iskolák, a könyvtárak, a múzeumok, a tájházak, sőt gazdasági egységek is végeznek közművelődési tevékenységet (ahogy magánemberek, vagy csoportok, baráti közösségek is). Ha egy település közművelődési kínálatát akarjuk megismerni, bemutatni a felsoroltakat mind figyelembe kell venni, és akkor tekinthetjük sikeresnek a közművelődési tevékenységet
1. ha van értékközvetítő nevelés, mindenki kultúrája, szubkultúrája is
1. ha a helyi társadalmi problémákra reagálva a rokonszakmákkal (szociális munkások, egészségügyiek, különböző tanácsadók, falugazdászok, pedagógusok, óvónők, védőnők stb.) együttműködve keressük a helyi társadalom minél nagyobb része számára a jól-lét nevelését.
A mi intézményünkben az utóbbi két évben ez a tendencia rendkívüli módon felerősödött, egyre gyakrabban dogozunk össze a rokonszakmák képviselőivel, civil szervezetekkel, egyéb szervezetekkel.
Kiskőrösön a Művelődési Központ szolgáltatja a hagyományos alapkínálatot anyagiak és érdeklődés függvényében, az egyházi kezdeményezések, civilek, magánakciók színesítik, gazdagítják, kiegészítik a kínálatot és ezek pozitívan hatnak a város életére.
A civil szervezetek közel 70%-a áll kapcsolatban a Művelődési Központtal. A kapcsolatnak leggyakoribb módja a terem- és egyéb infrastruktúra biztosítása, szakmai segítség, pénzbeli támogatás, valamint a közművelődési szakemberek koordináló, mentoráló, szervező tevékenysége. 
Intézményünkben a rendezvények, a szolgáltatások, a klubok-körök és a hagyományőrző művészeti csoportok szinten maradtak, sőt az érdeklődés nőtt is, az ismeretátadás kötöttebb formái (oktatásképzés, ismeretterjesztő előadások) iránt az érdeklődés viszont csökkent.
 A szórakoztató programok, fesztiválok sikeresek, az emberek szeretnek mulatni, együtt lenni, enni-inni. Az embereket a passzív időtöltés, az aktivitást, az alkotó részvételt nem kívánó programok jobban vonzzák, ezekkel könnyebben mozgósíthatóak, mint az öntevékeny, önmegvalósító, önkifejező, valamint mindenféle készséget fejlesztő programok.
Gondolkodni, a lehetséges megoldásokat mérlegelni, bármilyen dimenzióban érdemes, de cselekedni, egészen biztosan, hogy helyben kell elkezdeni. Ehhez a gondolkodásmód változáshoz fogunk mi is csatlakozni tevékenységünk eredményessége végett.

Petőfi Sándor Művelődési Központ feladatrendszere alaptevékenységei köre mellett


A Művelődési Központ tevékenységi köre

A művelődési központnak Kiskőrös és környéke lakosságának művelődési és szabadidős lehetőségeinek szervezését és biztosítását kell megoldania.


A Művelődési Központ feladatai  a városi rendezvények  esetén 

Az intézmény alaptevékenységei köre mellett a következő nagyrendezvényeket bonyolítja:
Kiskőrösi Szüret és Szlovák Nemzetiségi. Napok
Hagyományőrző három napos rendezvénysorozat, szlovák hagyományőrzés gasztronómiával
(sztrapacska készítés)
Feladatellátás
Műsorstruktúra alapján a szerződések előkészítése a fellépő együttesekkel, művészekkel, a Kiskőrös Város Önkormányzata valamint Kiskőrös Városért Alapítvány megbízása alapján a tiszteletdíjak kifizetése.
1. A szabadtéri színpad műsorainak összeállítása, koordinálása
1. Műsorfüzet, szórólapok, plakátok nyomdai előkészíttetése.
1. A megnyitó ünnepség megszervezése, lebonyolítása
1. Folklór műsor megszervezése
1. Tűzijáték megszervezése
1. Szabadtéri színpad felállítása, a teljes szabadtéri színpadtechnika (hangtechnika, fénytechnika, színpad borítás, színpad fedés, biztonsági kerítés) biztosítása
1. A szabadtéri színpad elé a székek ki és bepakolása, és a színpad dekorálása

Városalapítók Napja –Rétesfesztivál
 Szlovák hagyományok őrzése. Réteskészítés látvánnyal
Feladatellátás
Egységes programtervezet meghatározása, a műsor összeállítása, műsorfüzet, szórólapok és plakátok megszerkesztése, nyomdai elkészíttetése, hangtechnika, fénytechnika biztosítása, szabadtéri színpad felállítása, a programok koordinálása, lebonyolítása.
Műsorvezető biztosítása

        Petőfi Szilveszter
         A Művelődési Központ színháztermében tartandó kulturális műsorhoz segítségnyújtás 
          Hangosítás és fénytechnika alkalmazása.
 
          Augusztus 20. Alkotmány ünnepe Városi Ünnep                                
         A városi ünnepség teljes megszervezése: műsor összeállítása, szereplők felkérése,
           Ünnepi beszéd ünnepi szónókának felkérése, műsor lebonyolításának koordinálása.
          Az ünnepi kenyér és bor biztosítása a szenteléshez és áldáshoz, műsorhoz szükséges technikai háttér biztosítása.

      .   Október 23. Köztársaság ünnepe Városi Ünnep
          A városi ünnepség technikai kiszolgálása (fény és hangtechnika) koszorúzás és a műsor
           koordinálása .

           Adventi tér Városi ünnep
          A rendezvény előkészítése, műsorok összeállítása, koordinálása, technikai háttér biztosításában való közreműködés        
    


A Petőfi Sándor Művelődési Központ jelenlegi állapota

A magyar közművelődés napjainkban valósítja meg a tényleges rendszerváltást. Az a lényege a változásoknak, hogy a szakpolitika a közösségi művelődést helyezi a középpontba. A közösségek a nemzet lelki, mentális és gazdasági újraépítésének fontos eszközei. Mélyreható átalakulásokat erős és társadalmilag aktív közösségek nélkül nem lehet megvalósítani. A közösségeknek helyet, fejük fölé tetőt biztosító művelődési házak, közösségi színterek a helyi társadalom intézményei, annak saját tulajdonai. 
Ezennel ismét örömmel írom le, hogy a mi intézményünk abban a szerencsés helyzetben van, hogy Kiskőrös Város Önkormányzata két nyertes pályázatának (Közösségi terek felújítása + Városközpont rekonstrukciója részeként) köszönhetően bekerült a művelődési házak új generációjaként a 21. századnak és az Európai Uniós elvárásoknak megfelelő felújított intézményei közé. A művelődési házak új generációjára jellemzők közül az egyik legfontosabb valósult meg, a közösségi színtereket felújították és felszereléseink, eszközeink korszerűsítésében is jelentős előrelépés történt.
Az elmúlt évtizedek alatt az épület minden helyisége elhasználódott, korszerűtlenné vált. Néhány évvel ezelőtt elkezdődött egy felújítási folyamat, melynek során felújították a földszinti mosdókat, a színházterem nézőterét és a színpadot is, korszerűbb, esztétikusabb és kényelmesebb lett a nézőtér mert átbetonozták az aljzatot, és így 14 sor helyett 12 tágasabb sor lett, igaz 33 ülőhellyel kevesebb, de komfortosabb, azaz 360 fő befogadására alkalmas jelenleg a színházterem. Új linóleum került az aljzatra, valamint a mennyezet újrafestése is megtörtént. A székek fa részei csiszolva és lakkozva lettek, valamint új kárpitot kaptak az ülőpárnák. A színházterem bejárataira is új függönyök kerültek. Kicserélték a színpad hátsó függönyeit és egy zsinórpadlás (díszlettartó) kerül felszerelésre.
A 2011-12 évben a színházteremben további felújítások történtek. Bővült a hangtechnika, új keverőpultot, mikrofonokat, hangfalakat szereltek fel és a mozigépházban kaptak helyet a teljes fény és hangtechnika irányításának keverőpultjai. Kicserélték a 40 éves színpadi előfüggönyt és így a színpadon és a színházteremben mindenhova új függönyök kerültek.
Felújították az emeleti aula feletti lapos tetőt, az emeleti aula mennyezetét, világítását és aljzatát teljesen kicserélték. A kamaraterem oldalfala ki lett bontva és egy nagyon esztétikus és praktikus mobilfalat helyeztek el, így az emeleti aula és a kamaraterem összenyitva is használható. A Petőfi Szülőház felé a térre egy nagy ablakot építettek be, amitől az emeleti aula világos lett és gyönyörű kilátás nyílik a Petőfi térre.
Az emeleten az összes kisfoglalkoztató és folyosó linóleum cseréje megtörtént, leszedték a lambériát és egy elegáns facsík került minden folyosóra. Felújították a színpad mögötti mosdókat, valamint a színházteremhez tartozó mosdókat is. Az emeleten és a földszinten is minden nyílászáró cseréje megtörtént. Felújításra kerültek a lépcsők és a lépcsőkorlátok is. Megépült a lift, a színházterem is részben akadály mentesítve van. A földszinten kialakításra került egy akadálymentesített mosdó, valamint az emeleten és a földszinten is megtörténtek a közösségi terek ajtócseréi. A földszinti aula aljzatát felcsiszolták és a korábban ruhatárnak használt helyiség is felújításra került, a rács helyett kapott egy kulturált ajtót, így most már ezt a termet is lehet közösségi színtérnek használni rendezvényeken, fesztiválokon és a mindennapjainkban is, de ha szükséges, a ruhatári funkció is működik.
A felújításokat követően a Művelődési Ház minden helységét kifestették. Megszépült, megújult, esztétikus és korszerűbb lett intézményünk. 
Amikor a megoldásra váró feladatokhoz érek, azt látom, hogy a tíz évvel korábbi lista majdhogynem megszűnt, mint ahogy a fent felsoroltak mutatják is.
Megoldásra váró feladatok:
-     Színházterem szellőzése
1. Az épület hátsó részének a felújítása (raktárak, kazánház, folyosó)
1. Fűtéskorszerűsítés, ami rendkívül jelentős a ház működése szempontjából.
Bízunk benne, hogy a közeljövőben még ezek a feladatok is megoldódnak.

Technikai fejlesztések:

Jelentős változások történtek a technikai fejlesztésekben is. 
A színházterem technikai felújítása, a kamaraterem és az emeleti aula hangtechnikai fejlesztése valamint a kiállítási infrastruktúra felszerelése –ami számunkra szakmai szemmel rendkívül jelentős fejlődést jelent - mellett a földszinti nagyteremben, amelynek a funkciója sokoldalú, két igen praktikus és esztétikus mobilfalat szereltek fel, így három kis teremmé választható szét. Beépítették a hangfalakat, a projektort, így együtt is és külön-külön is hangosíthatóak a termek, valamint kábel tv és internet elérhetőség is biztosítva van.
Ez a helyiség használható konferenciateremként is, és a kiscsoportok foglalkoztató termeként is.

 Az intézmény működtetése

Nyitva tartás:
Hétfőtől – péntekig: 8.00-18.00-ig (illetve a rendezvényekhez igazodóan)
Szombat-vasárnap és ünnepnapokon a közművelődési programok és rendezvények igényeihez igazodóan.
Terem kiadás- bérlés rendje szabályozott
Az intézmény biztosítja a közművelődési feladatok ellátásához a jogszabályban előírt szükséges szakképzettségi feltételeket. Intézményünk kis létszámú, de felkészült, megfelelő végzettséggel és tapasztalattal rendelkező dolgozókból áll. Ez a létszám az év nagy részében elegendő, azonban a városi nagyrendezvények, fesztiválok alkalmával több segítő alkalmazása szükséges.
Az előző évekhez hasonlóan a kiemelt városi nagyrendezvényeket intézkedési terv és koordinációs megbeszélés előzte meg, ahol a szervezésben közreműködő intézményekkel kicseréltük az információt, pontosítottunk, egyeztettünk a sikeres lebonyolítás érdekében.
A közösségi színtereket térítésmentesen használó csoportokat és az igénybevétel időkereteit írásban kell rögzíteni, ezeknek a csoportoknak tiszta, megfelelő hőmérsékletű termet kell biztosítani, valamint a tevékenység ellátásához szükséges ( a meglévő) technikai berendezéssel kell a csoport rendelkezésére állnia.
Az intézmény a takarítást, fűtést és szükségszerűen a falak festését folyamatosan elvégzi.
Az Önkormányzat a tulajdonosa az épületnek, ezért az épület beruházás jellegű felújításait ( azaz külső burkolatok állagmegóvása, az építmények és azok működéséhez szükséges gépészeti, elektromos és közműalap, gerinc-és elágazó vezetékek felújítása, az épület elválaszthatatlan részét képező belső berendezések cseréje, fűtéskorszerűsítés és értéknövelő beruházások a tulajdonost terhelik, bekerülési költséghatár nélkül.

Kapcsolatok

A Művelődési Központ folyamatosan tartja a kapcsolatot a helyi elektronikus és írott médiákkal program-előzetes, programismertetés és tudósítás céljából.
 Fontos a város kulturális intézményeivel (Városi Könyvtár, Petőfi Szülőház és Emlékmúzeum, Városi Művészetoktatási Intézmény) való állandó, szoros napi kapcsolat. Mindhárom intézmény a Művelődési Központban tartja nagyrendezvényeit (Petőfi Szilveszter, Művészetoktatási műsoros est, tanévnyitó, tanévzáró, író-olvasó találkozók).
 Az intézmény aktívan kapcsolódik a megyei, regionális, országos szakmai élethez (A BKMO Közművelődési Intézete számos nagyrendezvényét tartotta a Művelődési Központban pl. Megyei Ifjúsági Néptánc válogató.)
Több országos szakmai konferencia megszervezésében közreműködtek az intézmény dolgozói valamint rendszeresen vesznek részt megyei, regionális, országos értekezleteken, továbbképzéseken, konferenciákon.
A város oktatási intézményei (óvodák, iskolák) számos rendezvényüket (óvodás táncest, iskolai műsoros est, tanévnyitó- tanévzáró) tarják az épületben, amelyekhez helyet és jelentős segítséget biztosítunk.

    
A helyi közművelődési tevékenység 

Látogatottság
Városunkban a közművelődési tevékenység túlnyomó része az intézményünkben történik. A kétszintes épület kis és nagyobb termei, a színházterem lehetőséget biztosítanak egyszerre több program lebonyolításához. A gyermek és felnőtt színházi előadások, a tanfolyamok, a klubfoglalkozások, a civil szervezetek programjai, a művészeti csoportok, a város oktatási és kulturális intézményeinek rendezvényei mind itt kapnak helyet.
E sokrétű tevékenységből fakadóan a város és vonzáskörzete lakosságából – közel 80.000 ember fordul meg évente intézményünkben. Életkor szerint is széles a paletta, hiszen a csecsemőktől kezdve, az óvodás korúakon keresztül, a fiatalok, a középosztály és az idősek is a ház látogatói közé tartoznak, a lakosság a legkülönfélébb célokra, eseményekre veszi igénybe az intézményt, illetve annak rendezvényeit.
Nagyon pozitív előrelépés, hogy civil szervezetek részére a kormány pályázati lehetőséget biztosít a működéshez, ez azért jelentős változás, mert korábban az Önkormányzatok támogatták (ha tudták támogatni) a civil szervezeteket, de sokkal minimálisabb volt a támogatás vagy nem is volt és ezért sok esetben meg is szűntek működni vagy éppen csak vegetáltak. Ez a támogatási rendszer lehetőséget ad aktívabb, hatékonyabb működésre, arra, hogy minden civil szervezet az érdeklődési körének megfelelő programokat szervezzen.

Közösségi színterek használata
             I. Térítésmentes helyiség és technika használata, ügyintézés
(A csoportok vezetőit tiszteletdíj illeti meg.)



Csoport neve	Helyiség használat időpontja	Helyiség
       Népdalkör	                     Vasárnap	     16.00	              fsz. 1-2-3    
      Szivárvány néptánc 	   Hétfő	19.00	próbaterem
      Gyermek néptánc okt.	    Hétfő	15.30	próbaterem
      Gyermek néptánc okt.                Kedd                    15.00                       próbaterem 
      Gyermek néptánc okt.	    Szerda	15.30	próbaterem
      Gyermek néptánc okt.                 Péntek                 15.00                       próbaterem   
      Mazsorettek                                Időpont egyeztetéssel                         színpad,
                                                                                              földszinti aula  vagy Petőfi tér
II.    Térítésmentes helyiség és technika használat, ügyintézés

        Városi Fúvószenekar                egyeztetés szerint
        Nyugdíjas Nótakör	            csütörtök	     16.00-                                          em. 2. terem
Nyugdíjas klub		            kedd	                 16.00-                         fsz. 1-2-3. terem
       Cukorbetegek klubja	            csütörtök	      16.00-		      fsz. 1-2-3. terem
       Vasutas cukor klub         	szerda		      16.00-   		      fsz. 1-2-3. terem
Német Kisebbség		egyeztetés szerint
Polgári Kör			szerda		      19.00-  		      fsz.1-2-3 terem
Egyéb civilszerveződések alkalmi időpont egyeztetéssel
Babusgató			 hétfő		       10.30-       	      fsz.1l.
       Jóga klub                                     hétfő                     9.00                           próbaterem
       Jóga klub                                     hétfő                     17.30                         em. 2 terem     
 Jóga klub		             kedd		        17.00      	                  em. 2  terem
 Jóga klub                                  szerda                   17.00                        em 2 terem 
                                                           csütörtök                17.30                        em. 2  terem   
        Babamasszázs egyeztetés szerint

A közösségi színterek használatának a rendje mutatja állandó csoportjaink idő és terembeosztását. Ezek  a csoportok ingyenesen használják a helyiségeket, a rendelkezésre álló technikát, valamint segítünk  az ügyintézésben, meghirdetjük rendezvényeiket a helyi médiában, plakátokon, szórólapokon.

A helyi kultúra közvetítését és fejlesztését szolgáló közművelődési gyakorlat rendkívül sokszínű és gazdag. Idetartoznak a városi rendezvények: Újévi koncert, óvodák, iskolák műsoros estjei, Idősek Napja, Városi Gyermekkarácsony, Nagymama bál, Petőfi Szilveszter, Jótékonysági estek.  Intézményünk ezek megszervezésében, koordinálásában és lebonyolításában közreműködik
Az iskolák műsoros estjei, amelyek minden évben érdekesebbek, színvonalasabbak (pl a Bem iskola műsoros estje „Szeretlek Magyarország!” címmel, vagy azt megelőző évben  a Petőfi iskola  műsoros estje a „József”c. musical ),  nagyon  komoly felkészülést jelentenek az iskoláknak, mind a pedagógusok, mind a gyerekek, mind a szülők részéről, ugyanilyen komoly igénybevételt jelentenek a művelődési ház használatában fizikálisan( kiemelt fény és hangtechnika használat, takarítás) és szervezési szempontból is. Március hónapban két héten keresztül általában reggel 8 órától délután 16 óráig próbálnak a csoportok, majd öt műsoros előadást tartottak márc.12-13-14-én, a műsoros estek alatt este 22 óráig minden művelődési házi tevékenység alá van rendelve ezeknek az előadásoknak.
Az óvodák részéről egyre népszerűbbek a táncos bemutatkozó estek, már az ő esetükben is kevésnek bizonyult az egy előadás és így akár kétszer is megismétlik, hogy minden szülő, hozzátartozó, ismerős megnézhesse a kicsi gyerekek aranyos, színvonalas műsorait. Az óvodák részéről egyszer-egyszer jelentkezik igény egy évzáró, egy karácsonyi ünnepség megtartására is.  A fenti előadások mindegyikét min. 3-4 próba is megelőzi a színpadon, ami jól előkészített szervező munkát feltételez.
Május 10-én bonyolítottuk le a”260 éves az Ordo Hungariare” lovagrend ünnepi hangversenyét. Amelynek az előkészítésében, lebonyolításában,a támogatói jegy árusításában valamint a teljes műsor koordinálásában közreműködtünk.
Június 10-én a Kiskőrösi EGYMI által szervezett Országos „Ki mit tud?” Rendezvény helyszínéül szolgáltunk valamint a lebonyolításában közreműködtünk, ami a házban több helyszínen, több kategóriában (színházterem, kamaraterem, fszt. 1-2-3, fszt. 5. öltözők, egyéb foglalkoztató termek) került megrendezésre.
 Támogattuk a Kiskőrösi Városi Alapfokú Művészetoktatási Intézmény nagyon színvonalas jótékonysági koncertjeit, amelyek közül négyet intézményünkben tartottak meg 
  
A helyi társadalom közösségi kultúrájának fejlesztését erősítik a civil szervezetek.
 Biztosítjuk a helyet a Nyugdíjas klubnak a Vasutas Cukor klubnak a Diabétesz Cukorbetegek klubjának és segítjük munkájukat.
Ezek a csoportok rendkívül aktívak. Sokoldalúak, színesek a programjaik, kirándulásokat, vetélkedőket, bálokat, ünnepi műsorokat (Nőnap, Idősek napja, Farsang, Karácsonyi ünnep stb.)szerveznek és mutatnak be.
 Gyakran ismeretterjesztő, egészségüket védő és betegségüket segítő előadásokat szerveznek.

A „Babusgató” klubunk kismamák és kisbabák részére szerveződött Heti egy alkalommal igen kellemes hangulatban anyukák tanulják a dalokat, mondókákat, a babák pedig jól érzik magukat a mászó szőnyegen és a teremben.
 Két évvel ezelőtt a városi védőnői hálózattal kezdtünk el együttműködést.
Heti rendszerességgel nálunk tartják Babamasszázs foglalkozásaikat, a Baba-mama klub összejöveteleit és a szeptemberi „Szoptatási Világhét” városi rendezvényüket is. Szakmai segítséget biztosítottunk számukra többek között óvodás rajzkiállítás megrendezéséhez. 
A Babusgató klub, a Babamasszázs és a Baba-mama klub részvevői a kismamák és kisbabák nagy örömére és hasznára van, hogy a felújításkor kialakításra került egy akadálymentesített mosdó pelenkázóval, így a babás összejövetelek komfortja teljesebbé vált. A kismamák kezdeményezésére több alkalommal „Babaruha Börzét” szerveztünk, igény szerint folytatjuk. A felsorolt klubok működésével elmondhatjuk, hogy látogatóink életkorát kibővítettük a csecsemőkorra is.
.
Jó kezdeményezés volt az Adventi tér megszervezése a Művelődési Központ előtt. Karácsonyi jászol, és óriás karácsonyfa díszítette a teret, minden este zenés műsor tette igazán hangulatossá, bensőségessé az adventi várakozást. Sokan látogattak ki a térre, hallgatták a kellemes zenét, beszélgettek, barátkoztak. A faházakba beköltöztek a civil szervezetek, feldíszítették, berendezkedtek, sütötték a gesztenyét és kolbászt, forralták a bort és az almalét, készítettek szendvicseket, pogácsát és sok egyéb finomságot, a támogatói bevételeket a civil szervezetek, intézmények, alapítványok, egyesületek saját tevékenységük, programjaik támogatására használhatják fel.
A téren felállított kamion színpad megfelelő hang- és fénytechnikával ellátva emelte a rendezvény színvonalát, mindezt szükségessé tette az, hogy a helyi előadókon kívül népszerű, neves előadók, együttesek műsorai tették még hangulatosabbá (Szinetár Dóra, Alma Együttes Kállay-Sanders András, Tolvaj Reni) az adventi ünneplésünket. 
 Az városi adventi koszorún lévő gyertyák meggyújtásával december első vasárnapjától, minden vasárnap, az egyházak bevonásával, bővült az adventi rendezvénysorozat.  

A létkultúra közvetítését és fejlesztését szolgáló közművelődési gyakorlathoz tartoznak az ismeretterjesztő előadások, amelyeket több témában is szerveztünk. Csillagászati bemutató, kiállítás és előadás, történelmi előadások, úti élménybeszámolók, filmbemutatók, könyvbemutató, egészségügyi előadások, mezőgazdasági előadások.

Az ismeretterjesztő előadásaink:
Január 21.	Mezőgazdasági ismeretterjesztő előadás                                   
Január 27.	Rezsifórum                          
Január 24.	A jóga hatása a hétköznapi életünkre- ismeretterjesztő előadás
Január 30.	Polgári esték: A szimbólumok jelentősége életünkben 
Március 3-7.	Mezőgazdasági ismeretterjesztő előadás, tanfolyam 
Március 4.	Kiskunsági Nemzeti Park védett területek pályázati lehetőségei   ismeretterjesztő előadás 
Március 18.	„A biztonságos internet- és telefonhasználat” c. előadás fiatalok számára
Április 30.	Zsebi projektzáró rendezvény óvodásoknak
Július 10.	A Diabéteszes Egyesület szervezésében a  Láb című előadás
Augusztus 5. 	ÜDE-KUNSÁG Vidékfejlesztési Egyesület LEADER HACS pályázatokkal  kapcsolatos tájékoztatója
Szeptember 24.	Szoptatási világhét rendezvénysorozat
                                 Anyatej Világnapja
Szeptember 26. 	„Édes titkok Zsuzsi konyhájából…”
                                 Boda Zsuzsa receptjei és kóstolgatás …
Október 17.	„Teadélután Szendrey Júliával”
                                 Ea: Kispálné Dr. Lucza Ilona
                                 Körös-Körül Nők Egyesület szervezésében
November 28.	 Egészséges táplálkozásunk alapjai 
                                 Ea:Bóna Andrea  dietetikus
                                 Körös-Körül Nők Egyelület szervezésében

Az ismeretterjesztő előadások esetében is igaz a bevezetőmben említett tendencia, miszerint a civil szervezetek aktivitása erősödik. A felsorolt előadások közül együtt dolgoztunk a „Körös-körül nők” Egyesülettel, a Védőnői szolgálattal, a Polgári Körrel és a  Rendőrséggel. Odafigyelünk a jó kezdeményezésekre, befogadjuk, támogatjuk reklám lehetőséggel, (Kiskőrös tv-képújság, plakát, szórólap stb.) módszertani segítséget adunk.  
   
A kreativitás és önkifejezés kultúrájának ápolását az intézményben az évtizedes múltra visszatekintő művészeti csoportok segítik.
 A Szivárvány Néptánc Együttes Intézményünkben a művelődési ház segítségével működik, itt tartja próbáit heti rendszerességgel, helyet biztosítottunk a népviseleti öltözékeknek és egyéb tánchoz szükséges tárgyaknak, kiegészítőknek Helyi, országos és nemzetközi rendezvényeken nagyon gyakran szerepelnek, a Művelődési Központ folklór rendezvényeinek nélkülözhetetlen szereplői, az utóbbi egy évben sikerült fiatal felnőtteket beszervezni azzal a céllal, hogy biztosított legyen az utánpótlás.   
Az elmúlt évtől kezdve újból kezdeményezték a táncház mozgalom beindítását, nagy sikerrel, különböző helyszíneken tartották: Közúti Múzeum, Szarvas Étterem, Inkubátorház valamint a Térbúcsúztató Fesztivál alkalmával a Petőfi téren 
Harmadik éve működik a házban a kalocsai Liszt Ferenc Művészeti Iskola tanrend szerinti néptánc oktatása 3 éves kortól, négy korcsoportban, közel száz gyerekkel.  Hetente négy napon tartják óráikat a házban, de alkalmanként hétvégén is igénybe veszik, ha  új koreográfiát tanulnak.  Az elmúlt időszakban már számos városi rendezvényen (Szüreti Fesztivál megnyitó ünnepségén, Idősek Napján) szerepeltek nagy sikerrel, számos országos és nemzetközi fesztiválon is felléptek.
 Intézményünk kilenc éve ad otthont és rendezi a Bács-Kiskun Megyei Ifjúsági Területi Néptánc válogató fesztivált, ahol hosszú évekig nem tudott szerepelni helyi csoport.
A házban folyó színvonalas néptánc oktatás lehetővé tette, hogy három éve több kiskőrösi néptánccsoport is kaphatott kiváló minősítéseket, fiatal táncosaink méltón képviselték városunkat. Mindezeket látva bizakodhatunk, hogy jó irányba halad a néptánc utánpótlás intézményünkben.
A Szlovák Nemzetiségi Népdalkör és Citerazenekar több mint 35 éve alakult.  Büszkén viselik csodálatos szlovák népviseletüket szerepeléseik alkalmával, kiemelkedő színfoltjai rendezvényeinknek, több alkalommal szerepeltek országos tv csatornákon.
Rendszeresen minden vasárnap délután gyakorolnak, minden helyi fesztiválon szerepelnek, ezen túl önálló műsoros esteket rendeznek, valamint az ország különböző településein és külföldön is fellépnek. 

Az ünnepi és egyetemes kultúra fejlesztést segítik a város kiemelt rendezvényei a Szüreti Fesztivál, Petőfi Szilveszter, a Magyar Kultúra Napja, Városi Napok – Rétes Fesztivál, a Megyei Ifjúsági Néptánc válogató fesztivál.   Ezeken a rendezvényeken a nagyszámú helyi csoportokon túl hivatásos művészek és együttesek is fellépnek. Ezek a rendezvények a város és a kistérség kiemelt kulturális eseményei. Ide sorolhatjuk még a nemzeti ünnepek megemlékezéseit, műsorait (Márc. 15, aug. 20. Szent István Napja, Okt. 23.). Színházi előadásaink is ezt a területet gazdagítják. 
  
Színházi előadások kisiskolásoknak:

 Január 31.                Ágacska (zenés mesejáték)
A Pódium Színház előadásában
Február 28.	Pöttöm Panna (interaktív táncmese)
	A VSG Színház előadásában
Március 21.                Kolontos Palkó (zenés mesejáték)
                                   A Nektár Színház előadásában
Május 15.           	János Vitéz (bábelőadás)
			A Kiskőrösi Óvónők előadásában
November 21.		Jégkirálynő (mesejáték)
			A Nektárszínház előadásában			

Gyermekszínházi előadássorozatunkat a kisiskolásoknak bérlettel szerveztük meg.
 Nagyon jó hangulatú színvonalas előadás volt a VSG Színház interaktív táncmeséje, velük több éve vagyunk nagyon jó kapcsolatban minden eddigi előadásuk kiváló, hibátlan volt.
A Nektár Színháztól ebben az évben két előadást is hoztunk, velük is több éve állunk kapcsolatban. A Kolontos Palkó és a  Jégkirálynő c. mesejáték is remek előadás volt, újszerű technikát használtak, a háttért projektoros vetítéssel oldották meg, ami különösen hangulatossá, változatossá  tette a színpadi játékot.

Az óvódások részére is hirdettünk bérletsorozatot a következő báb előadásokból:
Dzsungelmese,avagy Kisoroszlán keresi a sörényét
(Bóbita Bábszínház)
Választható Időpont: 2014. Február

Talált szív (Ciróka Bábszínház)…
Választható Időpont: 2015. Január

Nagy akarok lenni (Fabula bábszínház)
Választható Időpont: 2014. November 3., November 17., November 24., 2015. Január

Farsang
(Budai Bábszínház)
Választható Időpont: 2015. Február

A felsorolt előadások közül az óvodák „A nagy akarok lenni” c. bábelőadást választották november 24-ei időponttal. Az előadásra a kistérség óvodásait is meghívtuk és jelentkezett is több csoport. Nagyon örülünk, hogy a sok elfoglaltságuk mellett el tudnak jönni az ovisok a Művelődési Központba, és igazi színházi élménnyel találkozhatnak az óvodás korú gyermekek is.

Színházi előadások felnőtteknek: 

Január 12.                  A helység kalapácsa c. színházi előadás
                                   A kiskőrösi Szilveszter Társulat előadásában  
Január 21.        	Mona Marie mosolya c. zenés vígjáték
A Gergely Theater előadásában
Február 25.		Mert a mamának így jó! c. komédia két részben 
Az Újszínház előadásában 
November 25.		Csiki-csuki c. vígjáték 
                                    Gergely Theater előadásában

Közönségünk a zenés darabokat kedveli ezért ezt figyelembe véve válogatjuk a színházi előadásokat
Színházi kiajánlásunkat műsorfüzetben és plakátokon jelentetjük meg és eljuttatjuk az intézvényekhez, gazdasági egységekhez, a környező településekre, meghirdetjük a Kábel TV képújságján és a helyi újságokban is.

Kiállításaink:
 
Január 21.	Sebestyén Imre „Adventtől Szilveszterig”  c.  képeslap kiállítása
Február 19-20.	Veszprémi Galéria kiállítása                                                                                        
Február 20.	Hogyan képzelem el a jövőt c. rajzkiállítás 
Március 19.	A „Százszorszép Óvónői bábcsoport” báb kiállítása
Március 10.	Blick Punkt fotókiállítás
Március 18.	„Vigyázz magadra” bűnmegelőzési kiállítása
Április 10.	Novák Tibor: Szobrász, festőművész és orientalista költő kiállítása
május 17.	Bóna Jenő festőművész „Színek és fények” című kiállítása
Szeptember 5.	Simonné Dulai Mária kiállítása
Szeptember 5.	Kőrös Körül Művészeti Egyesület Művészetért Egyesület kiállítása
Október 20-21.	Vándorfény Galéria kiállítása
November 12.          Varázslatos vadon  Nat Geo: fotókiállítás
.November 24          Biblia kiállítás
 December 12.         Kézműves karácsony.  Tiffany üveg, csuhé és szalma díszek
                                 és bábuk , festmények, levendula párnák,terítők.
Kiállításaink közül kiemelkedő volt többek között a „Százszorszép” óvónői bábcsoport bábkiállítása. Évek óta tartanak a Művelődési Központban bábelőadásokat, amely előadásokra minden esetben ők készítik a bábokat is. Csodálatos, kifejező, színvonalas, sokszínű az általuk készített bábuk sokasága. Ezeket a bábukat állították ki ezen alkalommal, amit azzal fűszereztek, hogy a kiállítás megnyitó idején a látogatók megtekinthették, hogy valójában hogyan is készülnek a bábuk, betekintést nyerhettünk a műhelytitkokba.

A Német Nemzetiségi Önkormányzattal szoros kapcsolatban vagyunk hosszú évek óta. Évente több rendezvényüket tartják a művelődési házban, ebben az évben többek között a Blick Punkt aktuális fotókiállítást rendeztük meg közösen.
Novák Tibor szobrász, festőművész és orientalista a Kalocsa melletti Miskén él. Kiskőrösi barátja révén került a Művelődési Központba a kiállítási anyaga.  Tibor építészként és teológusként indult; majd buddhista lett. Szobrászként Thaiföld és Srí Lanka klasszikus művészetét idéző Buddha szobrok kerülnek ki keze alól. Korábban festményeinek visszatérő témája volt az esőáztatta trópusi táj párafüggönyén átderengő templomok lebegő sziluettje, a megvilágosodott Buddha fényt sugárzó alakja. Mostanában szívesen fest nonfigurális képeket, melyeken érződik a tapasztalás, az új művészi eszközök felfedezésének öröme. Pasztelljeivel filozófiai tartalmakat visz a vászonra. Kiállításának megnyitója és a kiállítása is rendkívül egyedi, családias, baráti volt sok vendéggel, majd sok látogatóval. 
 
.Bóna Jenő kiskőrösi alkotóművész „Színek és fények” c. kiállításán láthattuk eddigi munkásságának alkotásait. Bóna Jenő festőművész 1962-ben született Kecelen. Már ifjú korában érdeklődött a művészetek iránt, ám csak jóval később a huszas évei vége felé kezdett el komolyabban foglalkozni a festészettel. Gayer-Móricz Róbert festőművész volt a mestere. Festészetét a könnyed ecsetkezelés és meleg színek jellemzik.
Kedvelt témái: az alföldi táj szépsége, portrék, mezei virágok továbbá mediterrán hangulatú utcarészletek. Hazai és nemzetközi művésztáborok rendszeres résztvevője. Számos hazai és külföldi galériában megtalálhatóak képei. Egyéni kiállításai: Budapest, Kiskőrös, Pécs, Debrecen, Zámoly, Balatonakali, Tokió, Kyoto. Bóna Jenő helyi alkotó, ismert lakosa Kiskőrösnek és mivel a Művelődési Központban ez volt az első önálló kiállítása nagyon sokan megtekintették a kiállítást
.
Simonné Dulai Mária „Barangolásaim” és „A Kiskőrösi-turjános kincsei kavicsokon” című kettős kiállítás az év legszínvonalabbjai közé tartozott. Csodálatos hangulatú festményei és kavicsokra festett védett növények és madarak valamint a virágai különlegesek és egyedülállóak. Simonnénak már többször volt önálló kiállítása a Művelődési Központban az elmúlt években, de a kavicsai először kerültek bemutatásra és így a festményekkel együtt túlzás nélkül életmű kiállításnak is mondhatjuk. Több mint négy hétig volt megtekinthető, ebben az évben a leglátogatottabb kiállítása volt a háznak. 


Az idei évben is nagyon jól sikerült rendezvénye volt városunknak az „Itthon vagyok. Magyarország, szeretlek”. Szeptember végén Szent Mihály napján, amely nap a számadás hagyományához kötődik, immár másodszor  országos rendezvényt hirdettek, a rendezvény lényege az volt, hogy az országban minél többen gyújtsanak azonos időpontban pásztor tüzet Az idei évben a rendezvény két helyszínen került megrendezésre, az egyik a Szabadidő park volt, ahol a kakaspörkölt főző verseny valamint egyéb szórakoztató programok zajlottak,a másik pedig a Petőfi téren az aszfaltrajz festés volt, ahol a város általános és középiskoláinak végzős tanulói közreműködtek, gyakorlatilag a Petőfi Szülőház és a Művelődési Központ előtti teret befestették, és a ragyogó alkotásokban egészen a tér felbontásáig  gyönyörködhet a lakosság.
 Rendezvénysorozat kulturális programjait elsősorban a közművelődési intézmények biztosították, az Önkormányzattal karöltve. Volt helytörténeti, irodalmi vetélkedő, amelyben a város iskoláinak tanulói vetélkedtek valamint különböző  kiállításokat tekinthettek meg a látogatók a Művelődési Központban, Petőfi Irodalmi Múzeumban és a Közúti Múzeumban illetve a Városi Könyvtár igen értékes  idegen nyelvű Petőfi Gyűjteményét.  

   Nagyrendezvények:
A korábbiakhoz hasonlóan ebben az évben is két nagy fesztivál megszervezésében, lebonyolításában, koordinálásában közreműködtünk és végeztük az operatív munkát.
A Városi Napok- Rétes Fesztivál az idén is két napos rendezvény volt. Több éve a Művelődési Ház parkolójában egy rendezvénysátor van felállítva és így biztosítjuk a rendezvény látogatóinak, hogy vasárnap megtekinthetik a rétes készítés folyamatát, a tésztagyúrástól a nyújtás, töltés, sütés, kóstolásig. Az elkészített réteseket zsűri értékeli, és többféle díjazással jutalmazza a rétes készítőket. Az idei évben is volt elegendő, jó minőségű házi rétes, amit az ide látogató vendégek meg is tudtak vásárolni. 
Második alkalommal bővült a gasztronómia a rétes készítés mellett főző versennyel.   Az Önkormányzat sátrakat állított fel a Pátria parkolójában és baráti társaságok, intézmények, magánszemélyek vállalkoztak, hogy bemutassák a főzőtudományukat. Kovács Lázár sztár szakács által vezetett zsűri kóstolta és értékelte az ételeket, majd díjazta is azokat. 
Szombaton és vasárnap szerepeltek a helyi csoportjaink Százszorszép Óvónői Bábcsoport, Szlovák Népdalkör, valamint a szomszéd települések népdalkörei, Szivárvány Néptánc együttes, Mazsorett csoportok valamint a modern tánccsoportok is.  A Liszt Ferenc Művészeti Iskola Kiskőrösi tagozata szervezésében a Kiskőrösi Tavaszi Folklór Fesztivál keretein belül több település néptáncosai léptek fel (Dusnok, Érsekcsanád, Szakmár, Kalocsa és a kiskőrösi csoportok.   Különböző szórakoztató programok (Magna Cum Laude, Circus Maximus, Király Viktor valamint Kothencz Lajos és a GMK Trió koncertek) biztosították a közönség számára a kikapcsolódást.
 
Ebben az évben a Kiskőrösi Szüret és Szlovák Nemzetiségi Napok Petőfi téri arculata hasonló volt a tavalyihoz. A borutca a tér másik felére került. A borutca faházaiban kiskőrösi és vidéki borászatok biztosították a finom borokat, valamint kiegészítésként gasztronómia is megjelent a borutcában, így (pl. sajt, sztrapacska, kenyérlángos stb.) a tér hangulatos volt ahol a vendégek jól érezhették magukat. 
A Szüreti Napok programja rendkívül sokszínű volt. Két kiállítás volt a Művelődési Központban (Simonné Dulai Mária természetfestő „Barangolásaim” „A Kiskőrösi – turjános kincsei kavicsokon” valamint a Kőrös-Körül a Művészetért egyesület tagjai bemutatták legújabb alkotásaikat. Ezen kívül több helyszínen, (Biszák László festményei, Sütő Károly grafikái, A legjelentősebb irodalmi emlékházak Olaszországban és Magyarországon, Kőrösi Tamás festőművész Színek és fények, Kiskőrös nagyközség a századforduló és az I. világháború időszakában) című kiállításokat nézhették meg látogatók.
 Szakmai programok: a „Bianka konferencia „borkóstolóval egybekötve, Országos Szlovák Nemzetiségi Önkormányzat konferenciája. 
Könnyűzenei programok: Naked Truckers Trió, Heaven Street Seven, Időgép Zenekar és Varga Miklós élőkoncertek valamint Tarány Tamás műsora biztosította a szórakozást a látogatóknak valamint egyéb hagyományőrző és szórakoztató programok (Veterán jármű felvonulás és kiállítás, Kutyaszépség verseny, Sütiparádé, Szüreti felvonulás, Folklórműsorok, amelyben vendégünk volt többek között Vrbové Prútie a Liptószentmiklósi Néptáncegyüttes stb.)
Az Önkormányzattal, a civil szervezetekkel, egyesületekkel, alapítványokkal, magánszemélyekkel együttműködve sikeres, színvonalas, jó hangulatú rendezvénysort tudtunk biztosítani a vendégeknek.
A város harmadik nagy rendezvénye a Petőfi Szilveszter amelyet a Petőfi Szülőház és Irodalmi Múzeum dolgozói szerveznek. A rendezvénysornak egyik fő eleme a színházi előadás, amit itt a Művelődési Központban tartunk meg. A Petőfi Szilveszter Társulat minden évben kiválaszt egy darabot, megírja a forgatókönyvet, összegyűjti a szereplőket majd sok-sok próba után, amit nálunk a házban tartanak-, szilveszterkor bemutatják az előadást. Az elmúlt évben annyira jól sikerült a bemutató, hogy a szilveszteri két előadást követően még három előadást tartottak a város lakosságának.

Az együtt élő másságok kultúrája
Kiskőrösön a Szlovák nemzetiségi hagyományok ápolása kiemelkedő jelentőségű. Ezt elsősorban a Kiskőrösi Szlovákok Egyesülete a Kiskőrösi Szlovák Nemzetiségi Népdalkör és Citerazenekar valamint a Szivárvány Néptáncegyüttes tevékenysége biztosítja. Ezek a csoportok több zenés-táncos estet szerveznek intézményünkben. A Kiskőrösi Szlovákok Egyesülete és a Népdalkör a Rétesfesztivál fő szervezői és a rétes készítés aktív résztvevői is, a Szüreti Fesztivál alkalmával pedig a sztrapacska szlovák eledel készítői és kóstoltatói. 
A Német Nemzetiségi Önkormányzat két kiállítást szervezett ebben az évben és több alkalommal szervezett összejövetelt. Német kiejtési és szavalóversenyt tartanak, évente illetve alkalmanként itt tartják a Mikulásnapi ünnepséget is.
A Cigány Kisebbségi Önkormányzat ismeretterjesztő előadásokat szervez valamint egészségnapot és műsoros délutánt.
Feladatunk, hogy kínálatot biztosítunk a helyi kulturális igények és szükségletek kielégítésére valamint befogadjuk a jó kezdeményezéseket és segítjük azokat.

Kiskőrös, 2014. december 3.

                                                                                                                                                                     Szabó Gyuláné
                                                                                                                                                  
Petőfi Sándor Művelődési Központ igazgató

